**Denne artikkelen bygger på én eller flere primærkilder og/eller kilde(r) som er nært knyttet til artikkelens emne.** Du bør forsyne enkeltpåstandene i saken med referanser med kildehenvisninger som lar seg verifisere gjennom pålitelige, uhildede sekundær- eller tertiærkilder.

**BlimE!** er NRK Supers kampanje med mål om å fremme vennskap og omsorg for hverandre. Slagordet er «Si hei! Vær en venn! BlimE!». Hvert år lanseres det en sang med tilhørende dans, der hensikten er å styrke samhold på skoler. Alle oppfordres til å sende inn video av at de danser BlimE-dansen til NRK Super. Noen av dansebidragene som sendes inn blir plukket ut til en dansekavalkade som vises i NRK TV.

BlimE! ble introdusert i MGPJr 4. september 2010, der publikummere og deltakere hadde på seg turkise «BlimE!-armbånd». Etter dette har vennskapskampanjen vært en årlig begivenhet for barn og unge i Norge, med opptil 400 000 som danser hvert år. I nyere år har det også blitt tradisjon at låtene fremføres på VG-lista på Rådhusplassen i Oslo. 

I 2019 deltok Hæren med en egne dansevideoer som fikk stor oppmerksomhet på internett og i media og 2019-utgaven ble kåret til årets redaksjonelle event under årets mediepriser 2019 i regi av Mediebedriftenes Landsforening. For første gang var BlimE-sangen med på VG-lista på Rådhusplassen, der Stine Talling opptrådte med «Mer enn god nok».

I 2020 ble låten «Ser deg» nominert til Gullruten 2021 i klassen beste sports eller eventprogram.

Låtene med tilhørende musikkvideo blir tekstet på bokmål og nynorsk i tillegg til at musikkvideoene bruker en tolk som gjengir låtene på tegnspråk. Fra 2020 har det også blitt produsert samiske versjoner av låtene. Den første samiske artisten var Vegard Bjørsmo med sangen «Oainnán du» («ser deg»), på nordsamisk. I 2021 var det Elin Oskal som sang den nordsamiske versjonen «Bávkkanas» («dynamitt»). I 2022 ble BlimE-sangen, «Boerehke» («den ene»), sunget på sørsamisk av den samiske artisten ÅVLA, Ole-Henrik Bjørkmo Lifjell. 

I 2021 startet BlimE! et samarbeid med Haug skole og ressurssenter for ASK-brukere. Alle som strever med å forstå eller med å snakke med stemmen sin, kan få hjelp av symboler. Når man snakker med symboler, kalles det å bruke ASK. 

NRK Super ble tildelt Jonasprisen 2022 for kanalens innsats for økt inkludering og aksept for forskjellighet. Juryen trekker særlig fram NRK Supers BlimE-kampanje: "–BlimE-kampanjen har siden 2012 satt fokus på vennskap og omsorg og har gjennom dette skapt et viktig utgangspunkt for skolers arbeid for et godt skolemiljø og økt inkludering, heter det." 

1. november 2022 ble det itillegg til den norske sangen også delt versjoner fra andre land, ettersom BlimE! er en del av EBU-samarbeidet: SayHi Eurovision Kids Friendship Campaign. Alle landene har samme tilhørende dans, så vi danser for vennskap på tvers av landegrenser.

### Liste over BlimE!-sanger

| År | Sang | Artist | Samisk tittel | Samisk artist | Tegnspråk |
| --- | --- | --- | --- | --- | --- |
| 2024 |  | Ane Norum Kvistad | (lulesamisk) | Ailo Thomassen |  |
| 2023 | «Sveve høyt» | Martin Lilleberg | «Moai girde» | Ánde Gaup | Kaia Borrebæk og Philip Jason Omollo |
| 2022 | «Den ene» | Selma Ibrahim Karlsen | «Boerekhe» | ÅVLA | Emilie Thorsen |
| 2021 | «Dynamitt» | Nicolay Ramm | «Bávkkanas» | Elin Oskal | Kasper Aarud |
| 2020 | «Ser deg» | Victor Sotberg | «Oainnán Du» | Vegard Bjørsmo | Sara Fremgård Kaspersen |
| 2019 | «Mer enn god nok» | Stina Talling |  |  | Anne-Sofie (Fie) Sennels |
| 2018 | «BlimE 2018» | Freddy Kalas |  |  |  |
| 2017 | «Venn» | TRXD, Ramón |  |  | Vilde Winge |
| 2016 | «Kom igjen'a» | Madcon |  |  |  |
| 2015 | «Dilla på» | Raylee |  |  |  |
| 2014 | «BlimE 2014» | Markus Bailey, Mathea Mari |  |  |  |
| 2013 | «BlimE 2013» | Kash King/Unik 4 |  |  |  |
| 2012 | «BlimE 2012» | Silje Sirnes Winje/Marcus og Martinus |  |  |  |

Referanser
----------

1. ↑  www.nordvision.org. «Si hei, vær en venn. Blime!». *Nordvision - Det nordiska public service-samarbetet* **(engelsk)**. Besøkt 11. januar 2021.
2. ↑  Øystein Espeseth Andresen (25. august 2014). «Si hei, vær en venn». *NRK*. Besøkt 11. januar 2021.
3. ↑  «No er det BlimE-veka | NRK». *www.ntbinfo.no* **(norsk)**. Besøkt 8. mars 2019.
4. ↑  «Alle må BlimE». *www.aftenposten.no*. Besøkt 11. januar 2021.
5. ↑  «NRK Super på Facebook Watch». Besøkt 11. januar 2021.
6. ↑  Kasbergsen, Morten (8. oktober 2019). «Hærsoldatenes dans går viralt: Har over 2 millioner visninger på nett». *Nye Troms* **(norsk)**. Besøkt 11. januar 2021.
7. ↑  Jor, Eira Lie (30. september 2019). «Over 600.000 har sett Hæren danse BlimE-dansen til NRK Super: – Har gått mer viralt enn vi hadde trodd». *annonse.m24.no* **(norsk)**. Besøkt 11. januar 2021.
8. ↑  Zhilwan Manbari (4. september 2020). «NRK.no kåret til årets nasjonale nyhetsnettsted». *Nrk.no*. NRK. Besøkt 28. september 2020.
9. ↑  «VG-lista, Oslo: Stina Talling - «Mer enn god nok» - VGTV» **(norsk)**. Besøkt 28. september 2022.
10. ↑  «Rådebank, Farmen og Norge bak fasaden høster flest Gullruten-nominasjoner». *kampanje.no*. 16. april 2021. Besøkt 10. mai 2021.
11. ↑  #NTB / Journalisten (23. august 2022). «NRK Super får Jonasprisen». Journalisten. Besøkt 28. september 2022.
12. ↑  Union (EBU), European Broadcasting (1. november 2021). «SayHi Eurovision Kids Friendship Campaign». *www.ebu.ch* **(engelsk)**. Besøkt 28. september 2022.
13. 1 2  Børstad, Johannes (1. februar 2024). «Ailo Thomassen og Ane Norum Kvistad er årets BlimE-artister». *NRK*. Besøkt 18. mars 2024.

Eksterne lenker
---------------

* «BlimE» av Freddy Kalas